Norsk Journalistlag

Norsk Journalistlag (NJ) er et frittstående fagforbund som organiserer journalister, eller som organisasjonen selv definerer det: «Medlemmer i NJ skal arbeide på grunnlag av retten til fri informasjon og hensynet til faglig integritet i samsvar med Vær Varsom-plakaten.»

NJ organiserer det aller meste av landets papiravisjournalister samt en stor del av de redaksjonelle medarbeiderne i radio, TV og nettaviser. NJ nådde i 2008 en topp i medlemsutviklingen, med 9739 NJ-medlemmer.«Rapport fra den andre siden», Side 8, Journalisten 25. mai 2014 Ved utgangen av 2016 var antallet 8379 medlemmer.

Organisasjonen ble etablert 1. april 1946, men flere av organisasjonens 15 lokallag er mye eldre enn det. Eldst er Oslo Journalistklubb, nå NJ Oslo, hvis forgjenger Kristiania Journalistklub ble stiftet i 1894. Deretter fulgte Trondhjems Journalistklub (i dag NJ Trøndelag) i 1902, mens Bergen kom etter i 1904 med Nordre Bergenhus presseforening (dagens NJ Bergen).

I tillegg finnes lokallag for Agder, Akershus, Buskerud,, Haugesund, Innlandet, Møre og Romsdal, Nord, Sogn og Fjordane, Stavanger, Telemark, Vestfold og Østfold.

NJ har egne konsernlag for NRK, Amedia, Schibsted, Polaris Media og Mentor Media.

Frilansmedlemmene er organisert i NJ Frilans.

NJ er både en tarifforganisasjon som representerer medlemmene i forhandlinger med arbeidsgiverorganisasjonene i hovedoppgjør. Men organisasjonen driver også med mediepolitikk, dels som selvstendig aktør og kommentator, dels gjennom medieorganisasjonens fellesorgan Norsk Presseforbund.

NJ er en av eierne av etterutdanningsinstitusjonen Institutt for Journalistikk i Oslo.

NJs sekretariat ligger i Oslo, hvor det arbeider vel 20 mennesker. NJ utgir nettpublikasjonen Journalisten. Den internasjonale tilknytningen til NJ er gjennom Nordisk Journalistforbund, European Federation of Journalists og International Federation of Journalists.

 Trymprisen 
Norsk Journalistlag deler ut Trymprisen til personer som har arbeidet for sine kollergers ve og vel gjennom organisasjonsarbeid. Mangeårig leder og generalsekretær i NJ, Trygve Moe (med kallenavnet «Trym»), har gitt navn til prisen, og er også den som deler ut prisen på organisasjonens landsmøte. Prisen består av et stipend på  kroner.

Vinnere av Trymprisen
 1995: Trondhjems Journalistlag
 1997: Alf Skjeseth og Birgitte Kjos Fonn
 1998: Eli Grotle
 1999: Kjell Vesje og Erik Hollie
 2001: Kjetil Haanes
 2003: Sven Arne Buggeland og Rune Valderhaug
 2005: Borge Otterlei, Vigdis Bendiktsen, Reidun Kjelling Nybø og Lars Olve Hesjedal
 2007: Carine Johansen
 2009: Terje Bringedal
 2011: Jeanette Bækkevold, Audun Solberg, Eva Stabell og Marit Ulriksen
 2013: Marit Helland og Thomas Sommerset
 2015: Tone Rudberg og Britt-Ellen Negård
 2017: Finn Våga og Anne Ardem
 2019: Berit Rekaa og Toralf Sandåker
 2021: Ingunn Saltbones og Leif Steinholt
 2023: Hans K. Mjelva og Karin Hanstensen
 2025: Rolf Johansen

 Formenn og ledere 
 Dag Idar Tryggestad 2021–
 Hege Iren Frantzen 2017–2021
 Thomas Spence 2013–2017
 Elin Floberghagen 2007–2013
 Ann-Magrit Austenå 2003–2007
 Olav Njaastad 1999–2003
 Diis Bøhn 1995–1999
 Alf Skjeseth 1991–1995
 Sven Egil Omdal 1987–1991
 Anne Skatvedt 1984–1987
 Trygve Moe 1970–1983
 Ole N. Hoemsnes 1966–1970
 Trygve Moe 1964–1966
 Ivar Johansen 1962–1964
 Vegard Sletten 1956–1962
 Adolf Skjegstad 1949–1956
 Vegard Sletten 1946–1949

 Generalsekretærer 
 Hilde Tretterud 2018–
 Torbjørn Brenna 2015–2018
 Jahn-Arne Olsen 2003–2015
 Trond Idås 1997–2003
 Tore Sjølie (konstituert)
 Tore Kr. Andersen 1991–1996
 Leiv Robberstad 1986–1991
 Trygve Moe 1984–1985

 NJ Frilans 
NJ Frilans er en egen seksjon i Norsk Journalistlag med rundt 600 medlemmer. Organisasjonen arbeider for å styrke arbeidsvilkårene og rettighetene til frilanserne. Styret blir valgt på årsmøtet.

 Ledere i NJ Frilans 
 Lisbet Jære 2025–
 Audun Hasvik 2021–2025
 Lisbet Jære 2019–2021
 Oddrun Midtbø 2017–2019
 Ian O. Kjenne 2016–2017
 Anette Andersen 2014–2016
 Inge Ove Tysnes 2013–2014
 Silje Midttun 2012–2013
 Jørn Wad 2005–2012 (GunnhildSindre under Wads permisjonstid)
 Otto von Münchow 1999–2005
 Reidar Jensen 1995–1999
 Ingebjørg Jensen 1991–1995
 Øystein Bråthen 1990–1991
 Albert Collett 1987–1990
 Hans-Gunnar Skarstein 1985–1987
 Per H. Berrefjord 1980–1985

Frilansjournalistene/NJ deler ut journalistprisen, årets frilanser, årlig.

Litteratur


Referanser

Eksterne lenker


Kategori:Norske journalistorganisasjoner
Kategori:Norske fagforbund
Kategori:Organisasjoner etablert i 1946